1995-جىلى داڭقپەن زەينەتكە شىققان ماقاڭ ۇيىمىنىڭ ۇسىنىسى بويىنشا ءبىر مەزگىل كاسىپتىك قىزمەتىن ىستەپ ءجۇردى. مىنە وسىنداي ىستەگەنىنەن ىستەيتىنى كوپ ەسىل ازاماتىمىزدى سۇم تاعدىر ۇزاققا جاساتپادى.1997-جىلى جەلتوقساندا ماشينا شىرعالاڭىنان ءۇرىمجى قالاسىندا مەزگىلسىز باقىتقا قارسى قازا بولدى. وكىنەرلىگى، ارماندا كەتكەن ارىسىمىز ۇلىن ۇياعا، قىزىن قياعا قوندىرۋ اكەلىك بورىشىن بىتىرە المادى؛ جۇرەك قانىن سارقا جۇمساپ، كوز نۇرىنىڭ السىزدىگىنە قاراماستان شەگەدەي قادالىپ جازعان ەڭبەكتەرى باسپاعا بەرىلمەي قالدى. ورنى تولماس وكىنىشتىسى استانادا چيڭحۋا داشوەسى مەن مەديتسينا داشوەسىندە وقىپ جاتقان ەكى ۇلى جەتى كۇرەك توپىراق سالا المادى.